ลงทุนทองคำ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

ลงทุนทองคํา
ปูกะตอย : สวัสดีจ้า 
โนฮาว : สวัสดีครับ 
ปูกะตอย : เห็นมั้ย อากาศร้อนแล้ว 
โนฮาว : โอ๊ย ร้อนมาหลายวันแล้ว เพิ่งรู้สึกตัวเหรอครับ
ปูกะตอย : อ้าว จริงเหรอ ชั้นเพิ่งรู้สึกว่าอากาศร้อนได้ไม่กี่วันเอง
โนฮาว : ไปอยู่ไหนมา เอ้อ ว่าแต่ว่าวันนี้เป็นอะไร รู้สึกว่าอารมณ์ดีเป็นพิเศษ
ปูกะตอย : ไม่มีอะไรหรอกจ้า แค่เป็นสัปดาห์แห่งความรัก และวันตรุษจีน เลยจิตใจแจ่มใส ที่สำคัญชั้นอยากจะซื้อทอง แต่ยังสองจิตสองใจว่าจะซื้อดี หรือรอให้ราคาตกกว่านี้ มีคำแนะนำอะไรมั้ยอ่ะ
โนฮาว : นึกว่าอะไร มาจะบอกให้ คือตอนนี้การลงทุนในทองคำมีหลากหลายวิธีมาก แต่ปีนี้หากคิดจะลงทุนในทองคำก็ถือว่ายังคงสดใส แต่ก็ต้องเลือกกลยุทธ์ด้วย เริ่มจากให้ลงทุนด้วยการซื้อทองคำแท่ง หรือซื้อกองทุนทองคำ และถ้ายังมีเงินเหลือก็อาจจะจัดสรรไปใช้ในการเก็งกำไรจาก Gold Futures ได้ แต่ต้องศึกษาข้อมูล มีความรู้ความเข้าใจที่ลึกซึ้งเพียงพอ เพราะการลงทุนในตลาดล่วงหน้ามีความผันผวนสูงมาก หากคาดการณ์ผิดอาจขาดทุนหนัก แต่ถ้าต้องการทดลองควรเริ่มต้นจากการลงทุนจำนวนน้อยๆ เพียง 12 สัญญาก่อน 
ปูกะตอย : ต่อเลย
โนฮาว : หากซื้อทองคำแท่ง หรือกองทุนทองคำ มีผู้รู้แนะนำว่าให้ถือเอาไว้ 2 ปี น่าจะได้กำไรไม่ต่ำกว่า 20% เพราะเงินดอลลาร์สหรัฐยังไม่มีสัญญาณการแข็งค่าที่ชัดเจน ต้องรอจนกว่ากระบวนการแก้ไขปัญหาสถาบันการเงินสหรัฐ ประสบความสำเร็จถึงระดับที่สามารถทำหน้าที่ปล่อยสินเชื่อได้ตามปกติ ซึ่งจากการตรวจสอบข้อมูลเกี่ยวกับสัดส่วนการถือครองเงินสกุลต่างๆ และทองคำของธนาคารกลางสำคัญๆ ทั่วโลก จะพบว่าธนาคารกลางหลายแห่งมีการปรับเพิ่มน้ำหนักการถือครองเงินยูโร และทองคำแทนเงินดอลลาร์สหรัฐ โดยให้น้ำหนักกับเงินยูโรมากกว่าทองคำ
ปูกะตอย : จัดมา
โนฮาว : ผู้รู้บอกอีกว่า ปีนี้จะเป็นปีทองของทองคำอีกปีหนึ่ง โดยอาจเห็นราคาทองคำทะลุขึ้นไปถึงออนซ์ละ 1,5002,000 ดอลลาร์สหรัฐ อาจจะเรียกได้ว่าเป็นเหตุการณ์ที่เกิดขึ้นเพียงครั้งเดียวในชีวิต เพราะทุกวันนี้ทองคำกลายเป็นสินทรัพย์ประเภทหนึ่งที่ธนาคารกลางและกองทุนทั่วโลกเก็บไว้ในพอร์ต ทั้งเพื่อหาผลตอบแทนจากการลงทุน และเพื่อป้องกันการอ่อนค่าของเงินดอลลาร์สหรัฐ
ปูกะตอย : ชัดเจนมากๆ 
โนฮาว : แต่การซื้อทองคำก็อย่าซื้อจนเพลิน เพราะตามหลักแล้ว ทองคำเป็นสินค้าโภคภัณฑ์นะครับ เพราะฉะนั้นความเสี่ยงของสินค้าโภคภัณฑ์สูงมาก และสูงกว่าตลาดหุ้นและตราสารหนี้อีก ดังนั้นก็คิดให้ถ้วนถี่ก่อน 
ปูกะตอย : เข้าใจแล้วจ้า เดี๋ยวชั้นไปก่อนนะ บ๊าย บาย